Teazers-baas se moordverdagte weer in hof | Maroela Media
Louca het tydens sy eerste hofverskyning op 10 Februarie aan die hof gesê hy benodig tussen sewe en 14 dae om 'n prokureur te vind. Staatsaanklaer JJ du Toit het tydens Louca se eerste hofverskyning gesê Louca, wat die alias George Smith gebruik het, is vermoedelik betrokke by vier kriminele sake by verskillende howe.
Hy het weer op 18 Februarie in die hof verskyn, waar die saak tot vandag uitgestel is.
Louca het uit Suid-Afrika gevlug nadat Jackson op 3 Mei 2010 by sy huis in Edenglen aan die Oos-Rand vermoor is. Die Valke was sedertdien op sy spoor in verband met die moord. Hy het glo kort na die moord vir Joey Mabasa, hoof van misdaadintelligensie in Gauteng, gebel en daaroor gebieg.